**Fremlæggelse af eksamensprojekt**

1. **Saml alt det materiale du har lavet og fundet i forbindelse med eksamensprojektet.**Som **minimum** skal der være:   
   Dit færdige projekt (selvfølgelig)

Din skitsebrainstorm inklusiv et eller to inspirationsværker fra udstillingen på Louisiana  
  
Som **ekstramateriale** er du meget velkommen til også at vedlægge skitser, noter, farveprøver, udklip eller artikler, som har inspireret dig og fotografier af dit projekt i forskellige faser.

Alt der dokumenterer din proces er godt.

1. **Lav en betydnings- og en formanalyse af dit færdige værk.   
   Forbered også en kontekstanalyse.**Betydningsanalyse:   
   Hvilken historie fortæller værket, hvilken stemning kan værket udstråle eller hvilke følelser kan værket sætte i gang hos beskueren?  
   Har du hovedsageligt arbejdet med smuk eller med grim æstetik? Er der andre indholdsmæssige emner fra undervisningen, du har gjort brug af?

Formanalyse:   
Hvilket medie har du anvendt?  
Hvilke materialer?

Hvilken komposition?  
Hvilke slags farver og evt. farvekontraster?  
Har du lavet illusionsrum? Hvilke metoder har du anvendt?  
Hvilken belysning?

Kontekstanalyse:   
Hvor stort er værket i forhold til beskueren?   
Forandrer værket sig alt efter hvilken vinkel man ser det fra?  
Hvor kunne du tænke dig at værket skulle udstilles?

1. **Med udgangspunkt i punkt 1 og punkt 2 skal du forberede et mundtligt oplæg på 5-7 minutter om dit projekt og din proces.**I dit oplæg kan du ikke nå omkring alle punkter i analysen -og det er heller ikke alle spørgsmål, der er lige relevante for dit projekt. Vælg de punkter af analysen ud, som du synes er mest relevant for netop dit eksamensprojekt.   
   Gør også rede for din proces. Vis din skitsebrainstorm, fortæl kort om det eller de værker du oprindeligt blev inspireret af. Vis og fortæl om din proces fra ide til færdigt værk. Fortæl om de valg og fravalg du har taget undervejs.